CELEX: C2004/314/44
Language: lv
Date: 2004-12-18 00:00:00
Title: Pirmās instances tiesas spriedums 2004. gada 6. oktobrī lietā T-356/02 Vitakraft-Werke Wührmann & Sohn GmbH & Co. KG pret Iekšējā tirgus saskaņošanas biroju (preču zīmes, paraugi un modeļi) (ITSB) (Kopienas preču zīme — Iebildumu process — Agrāka grafiska preču zīme, kas satur vārdisku elementu “Krafft” — Kopienas vārdiskas preču zīmes VITAKRAFT reģistrācijas pieteikums — Relatīvs atteikuma pamatojums — Agrākas preču zīmes faktiska izmantošana — Apzīmējumu līdzība — Regulas (EK) Nr. 40/94 8. panta 1. punkta b) apakšpunkts — Regulas (EK) Nr. 2868/95 22. noteikuma 2. punkts)

18.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 314/17
            
         
      PIRMĀS INSTANCES TIESAS SPRIEDUMS
   
   2004. gada 6. oktobrī
   lietā T-356/02 Vitakraft-Werke Wührmann & Sohn GmbH & Co. KG pret Iekšējā tirgus saskaņošanas biroju (preču zīmes, paraugi un modeļi) (ITSB) (1)
   
   (Kopienas preču zīme - Iebildumu process - Agrāka grafiska preču zīme, kas satur vārdisku elementu “Krafft” - Kopienas vārdiskas preču zīmes VITAKRAFT reģistrācijas pieteikums - Relatīvs atteikuma pamatojums - Agrākas preču zīmes faktiska izmantošana - Apzīmējumu līdzība - Regulas (EK) Nr. 40/94 8. panta 1. punkta b) apakšpunkts - Regulas (EK) Nr. 2868/95 22. noteikuma 2. punkts)
   (2004/C 314/44)
   tiesvedības valoda - vācu
   Lietā T-356/02 Vitakraft-Werke Wührmann & Sohn GmbH & Co. KG, Brēmene (Vācija), ko pārstāv U. Sander, jurists, pret Iekšējā tirgus saskaņošanas biroju (preču zīmes, paraugi un modeļi) (ITSB) (pārstāvji – A. Apostolakis un G. Schneider), otram lietas dalībniekam ITSB Apelāciju padomē un pusei, kas iestājusies lietā Pirmās instances tiesā esot Krafft, SA, Andoain (Spānija), ko pārstāv P. Koch Moreno, jurists, par prasību pret ITSB ceturtās Apelāciju padomes 2002. gada 4. septembra lēmumu (apvienotajās lietās R 506/2000-4 un R 581/2000-4) attiecībā uz iebildumu procesu starp Krafft, SA, un Vitakraft-Werke Wührmann & Sohn GmbH & Co. KG, Pirmās instances tiesa (otrā palāta) šādā sastāvā: priekšsēdētājs J. Pirrung, tiesneši A. W. H. Meij un N. J. Forwood, sekretārs B. Pastor, 2004. gada 6. oktobrī ir pasludinājusi spriedumu, kura rezolutīvā daļa ir šāda:
   
               1)
            
            
               atcelt Iekšējā tirgus saskaņošanas biroja (preču zīmes, paraugi un modeļi) 2002. gada 4. septembra lēmumu (apvienotās lietas R 506/2000-4 un R 581/2000-4) tiktāl, ciktāl ar to apmierināta iebilduma iesniedzēja apelācija Apelāciju padomē attiecībā uz precēm “rūpnieciskas eļļas un ziedes; smērvielas; kurināmie (arī motoru degvielas) un vielas apgaismošanas nolūkiem” (4. klase) un precēm “Nemetāliski būvmateriāli; nemetāliskas cietas caurules celtniecības vajadzībām; asfalts, darva un bitums” (19. klase), kas ietvertas Kopienas preču zīmes pieteikumā;
            
         
               2)
            
            
               pārējā daļā prasību noraidīt;
            
         
               3)
            
            
               piespriest katrai pusei segt savus izdevumus.
            
         
      (1)  OV C 55, 8.3.2003.